Diari Oficial de la Generalitat Valenciana


Sumari del DOGV 6675, del 21-12-2011 (2011/12677)

RESOLUCIÓ de 25 de juliol de 2011, del cap del Servici Territorial d'Energia, d'autorització administrativa i aprovació de projecte d'instal·lació de gas natural al terme municipal de Torres Torres.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6675

Data del DOGV
:   21-12-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/12590


Data del document
:   25-07-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 25 de juliol de 2011, del cap del Servici Territorial d'Energia, d'autorització administrativa i aprovació de projecte d'instal·lació de gas natural al terme municipal de Torres Torres. [2011/12634]  
Presentada sol·licitud d'autorització administrativa i aprovació de projecte relativa a la instal·lació de gas natural indicada més avall.  
Efectuats els tràmits establits en el títol IV, capítol II del Reial Decret 1434/2002, de 27 de desembre, BOE de 31.12.2002, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i en el capítol II del Reial Decret Legislatiu 1/2008, d'11 de gener, BOE de 26.01.2008, pel qual s'aprova el text refós de la Llei d'Avaluació d'Impacte Ambiental de projectes.  
Este servici territorial, en l'àmbit de les competències que té atribuïdes, resol:  
  
Primer  
Atorgar al peticionari autorització administrativa de la instal·lació de gas natural que s'indica:  
Expedient: CBREDE/2007/58/46.  
Peticionari: Gas Natural Cegás, SA.  
Emplaçament/zona geogràfica: terme municipal de Torres Torres.  
  
Projecte: addenda al projecte d'autorització administrativa i aprovació d'execució de la xarxa de distribució de gas natural al municipi de Torres Torres.  
Punt/s de connexió: segons pla núm. 6104-DS 5.1 Rev. 00.   
Fases d'expansió (segons pla): pla núm. 3977 - PF 1.1 Rev. 00.  
Pressió/pressions : MOP 10 bar.   
Pressupost: 403.458,5 euros.  
La present autorització administrativa s'atorga a l'empara del que s'ha disposat en els articles 3.3 apartat d) i 73.2 de la Llei 34/1998, de 7 d'octubre, BOE de 08.10.1998, del Sector d'Hidrocarburs, en la redacció que en fa la Llei 12/2007, de 2 de juliol, BOE de 03.07.2007, de modificació de l'anterior, i quedarà sotmesa a les condicions següents:   
  
I. El titular constituirà en el termini d'un mes, a partir de la data de la notificació de la present resolució una garantia per valor de 8.069,17 euros, import del dos per cent del pressupost de la instal·lació que figura en l'expedient de sol·licitud, a presentar en el Servici Territorial d'Energia de València, per a garantir el compliment de les seues obligacions, de conformitat amb el que s'ha establit en l'article 73.4 de la Llei 34/1998, en la redacció que en fa el Reial Decret Llei 5/2005, d'11 de març, BOE de 14.03.2005, de reformes urgents per a l'impuls de la productivitat i per a la millora de la contractació pública.  
  
L'esmentada fiança és constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Ordre de 14 de febrer de 1986 i l'Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança es tornarà al titular de la present autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix esta resolució.  
II. El titular complirà les obligacions que estrictament s'assenyalen en l'article 74, «Obligacions dels distribuïdors de gas natural» de la Llei 34/1998, en la redacció que en fa la Llei 12/2007, així com les que s'assenyalen en l'article 10 del Reial Decret 1434/2002. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjudici del que resulte de l'aplicació del règim reglamentàriament establit per a les connexions.   
III. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, en la redacció que en fa la Llei 12/2007, així com dels que s'assenyalen en l'article 10 del Reial Decret 1.434/2002.   
IV. La present autorització s'entén sense perjudici i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que calguen per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient; tot això segons el que disposa l'article 73.4 de la Llei 34/1998, en la redacció que en fa el Reial Decret Llei 5/2005.   
  
V. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, en la redacció que en fa l'article vint-i-huité del Reial Decret Llei 5/2005.  
  
VI. La present autorització s'atorga sense perjudici de tercers i salvant els drets particulars.  
VII. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
VIII. El peticionari haurà de sol·licitar l'aprovació del projecte d'execució de la instal·lació dins del termini de sis mesos comptats a partir de l'endemà de la recepció d'este escrit, i se'n produirà la caducitat de l'autorització administrativa si transcorregut este termini no ha sigut sol·licitada; el peticionari podrà sol·licitar, per raons justificades, pròrroga del termini donat.  
  
Segon  
Aprovar el projecte d'execució de la instal·lació; en l'execució del projecte es tindran en compte les condicions següents:  
1. Les obres hauran de fer-se d'acord amb el projecte presentat, amb les variacions que, si és el cas, se sol·liciten i autoritzen.  
2. El peticionari haurà de tenir en compte les prescripcions disposades en els reglaments vigents, així com els condicionats imposats pels organismes afectats.  
3. Les instal·lacions hauran d'estar acabades dins del termini de sis mesos, comptats a partir de l'endemà de la recepció d'esta resolució.  
  
4. El titular donarà compte de l'acabament de les obres per mitjà de la presentació de la sol·licitud d'acta de posada en servici, en els termes establits en l'article 85 del Reial Decret 1434/2002, i en l'article 9 de l'Ordre de 18 de novembre de 1974, BOE de 06.12.1975, per la qual s'aprova el Reglament de Xarxes i Connexions de Combustibles Gasosos.   
5. Condicions mediambientals. El projecte es desenvoluparà de conformitat amb les mesures previstes en l'estudi d'impacte ambiental tramitat i les modificacions introduïdes per les condicions següents:  
  
1. S'obtindrà l'informe regulat en l'article 11 de la Llei 4/1998, del Patrimoni Cultural Valencià el sentit i els condicionants del qual vincularan esta declaració d'impacte ambiental.  
En qualsevol cas i a fi d'evitar impactes en zones pròximes a elements patrimonials, fins i tot en nuclis urbans, l'estació de regulació i mesura del terme municipal d'Albalat dels Tarongers se situarà o bé soterrada o bé fora de l'entorn immediat del castell del municipi.  
  
2. L'encreuament del riu Palància al terme municipal de Petrés i Estivella es farà al voltant de les zones marcades en plans adjunts.  
En el pas del gasoducte pel barranc de l'Alchup, s'abalisaran els exemplars de C. australis a fi d'evitar-ne l'afecció.  
3. En el traçat de gasoducte pròxim a zona forestal es vetlarà perquè la maquinària d'obra no afecte la vegetació forestal i s'abalisaran estes zones en cas necessari.  
4. Es trametrà al Servici d'Avaluació d'Impacte Ambiental qualsevol variació del traçat del gasoducte incloent-hi la variant plantejada al terme municipal de Sagunt a fi que s'emeta la resolució que si és el cas corresponga.   
Podrà ser causa de revocació de la present resolució l'incompliment de les condicions indicades en esta, la variació substancial de les característiques descrites en la documentació presentada i que n'ha determinat l'atorgament, o una altra causa excepcional que ho justifique.   
  
Contra esta resolució, que no posa fi a la via administrativa és possible recurs d'alçada davant del director de l'Agència Valenciana de l'Energia en el termini d'un mes, comptat a partir de l'endemà d'aquell en què tinga lloc la notificació d'esta resolució, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 25 de juliol de 2011.- El cap del Servici Territorial d'Energia: Enrique Climent Sirvent.